***Качество на обучението и атестация на преподавателския състав***

С цел проучване качеството на преподаване, през периода 2012 – 2015 година бяха проведени две анкетни проучвания сред студентския състав – през летния семестър на академичната 2013/2014 г. и през зимния семестър на 2014/2015 г. В резултат на проучванията бяха формирани 30 комплексни оценки за 30 хабилитирани преподаватели през летния семестър на 2013/2014г. и 40 комплексни оценки за 31 преподаватели (част от преподавателите са получили комплексни оценки по повече от една дисциплина) през зимния семестър на 2014/2015 г. Потвърждава се тенденцията от предходни проучвания най-високо да е оценявана компетентността на преподавателите, а по-ниско – техните педагогическите качества.

**Компетентност и педагогически качества на преподавателите от ВМФ.**



По отношение **редовността (регулярността) на провеждане на занятията,** резултатите показват, че според студентите 87.65% от всички учебни занятия във факултета се провеждат съобразно учебното разписание.

**Редовност на провеждане на учебните занятия от страна на преподавателите.**

|  |  |
| --- | --- |
| **Преподавателите провеждат редовно:** | **Проведени учебни занятия, %** |
| Всички занятия | 87.65 |
| Повече от половината занятия | 9.57 |
| По-малко от половината занятия | 2.16 |
| Не | 0.00 |

 \* Сборът по колони може да е различен от 100, тъй като съществува процент студенти неотговорили на част от въпросите.

Като дескриптор на *динамиката на интереса към изучаваните дисциплини* беше използван въпросът „В каква посока се промени интереса Ви към изучаваната дисциплина в резултат на лекциите/упражненията?“ Данните очертават следната ситуация:

**Динамика на интереса към изучаваните дисциплини**

|  |  |
| --- | --- |
| **Посока на промяна на интереса:** | **Динамика на интереса, %** |
| Повиши се | 41,31 |
| Запази се същия | 50,38 |
| Понижи се | 7,81 |

Според резултатите от анкетите проблем се наблюдава предимно с *посещаемостта на студентите*налекциите. Обобщените резултати за посещаемостта на учебните занятия са представени в следващата таблица. От нея се вижда, че според анкетираните студенти от ВМФ близо половината от тях посещават редовно лекционните курсове по изучаваните дисциплини и малко над 40% са слушали повече от половината лекции. Само около 6% са посещавали по-малко от половината от лекциите, а един незначителен процент от нашите студенти декларират, че никога не влизат в лекционните зали.

**Посещаемост на лекционните курсове**.

|  |  |
| --- | --- |
| **Студентите посещават занятията:** | **Посещаемост на студентите на лекции, %** |
| Всички | 48,59 |
| Повече от половината | 43,26 |
| По-малко от половината | 5,96 |
| Не | 1,25 |

\* Сборът по колони може да е различен от 100, тъй като съществува процент студенти неотговорили на част от въпросите.

Значим компонент за качеството на образователния процес на изхода на системата е възможността за *обратна връзка* от преподавателите, от факултетното ръководство, както за яснотата и прецизността на системата, така и за предприетите мерки за управление на качеството на обучение.